У водных артэрыях нашай рэспублікі трапляўся яшчэ адзін прадстаўнік асятроў - асётр рускі. Напрыканцы мінулага стагоддзя ён у значнай колькасці ўваходзіў з Чорнага мора ў Днепр на нераставанне, бачылі яго часам у Прыпяці, Сожы, Беразіне. Падымаўся ён да Магілёва і Дарагабужа. Апошнія дадзеныя аб вылоўліванні асятроў у Дняпры ў межах Беларусі сустракаюцца да 20-х гадоў нашага стагоддзя. У 1920 годзе ля Жлобіна быў злоўлены асётр вагой у 34 кілаграмы, а ў 1927 ля Быхава ў невад трапіў 50-кілаграмовы.